RESOLUCIÓN do 21 de setembro 2023 pola que se modifica a Resolución do 9 de marzo de 2023 pola que se establecen as bases reguladoras, en réxime de concorrencia competitiva, das subvencións para a produción e coprodución de proxectos audiovisuais galegos, e se convocan para o ano 2023 (código de procedemento CT207A).
Axencia Galega das Industrias Culturais — III. Outras disposicións — 27/09/2023

A Lei 31/2022, do 23 de decembro, de orzamentos xerais do Estado para o ano 2023 inclúe a aplicación orzamentaria 24103.335C.455, denominada «As comunidades autónomas de Balears, Cataluña, Galicia, Navarra, País Vasco e Valencia para a promoción da cinematografía en linguas oficiais por importe de 10.000.000,00 euros».
Para dar cumprimento ao establecido na dita lei, con data do 15 de setembro de 2023 asínase o«Convenio entre o Instituto da Cinematografía e das Artes Audiovisuais e a Axencia Galega das Industrias Culturais polo que se establecen as condicións de xestión do crédito destinado ao fomento da producción, distribución, exhibición e promoción da industria cinematográfica e audiovisual en lingua cooficial distinta ao castelán en 2023.
A cláusula cuarta deste convenio determina a finalidade dos créditos transferidos e os compromisos da entidade beneficiaria, que serán:
«– Convocar e conceder axudas en concorrencia competitiva ou directas para o fomento da produción, distribución, exhibición e promoción do audiovisual en galego durante o exercicio 2023.
– Realizar actuacións de promoción, cando proceda, desde a entidade beneficiaria conforme as súas competencias.
– Recoñecer as obrigas e ter efectuado o pagamento antes do 1 de decembro de 2024».
O importe que se consignará a favor da Agadic ascende a 829.923,92 euros, conforme o criterio distributivo que se determina na epígrafe expositiva IV do dito convenio.
Esta circunstancia permite incrementar o financiamento da liña de axudas publicada por Agadic (DOG núm. 58, do 23 de marzo de 2023), para a produción e coprodución de proxectos audiovisuais galegos, e pola que se convocan para o ano 2023 (código de procedemento CT207A), xa que os seus obxectivos se adaptan perfectamente aos criterios, condicións e finalidades que persegue o convenio que está en tramitación entre o Instituto da Cinematografía e das Artes Audiovisuais (ICAA) e a Axencia Galega das Industrias culturais (Agadic).
Este maior crédito posibilitará atender as demandas do sector, ampliando o número de proxectos beneficiarios desta convocatoria e dinamizando o audiovisual galego. A aplicación deste crédito finalista do Estado será comprometido en 2023 para a súa execución neste exercicio e na anualidade 2024.
Polo exposto, proponse a modificación do crédito total destinado á convocatoria da liña de axudas, da fonte de financiamento, así como unha nova redistribución das anualidades, reflectida no cadro de financiamento, para o cal se ten en conta tanto a achega do convenio co ICAA como as solicitudes recibidas no momento da convocatoria. Cómpre tamén realizar unha modificación para a inclusión de novas obrigas aos adxudicatarios no que atinxe á publicidade e difusión das actuacións que se vaian efectuar, en caso de resultaren beneficiarios, con cargo á axuda concedida.
Así pois, de acordo co exposto e co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, así como os preceptos básicos da Lei 38/2003, do 17 de novembro, xeral de subvencións, e no Real decreto 887/2006, do 21 de xullo, polo que se aproba o Regulamento xeral de subvencións, e en virtude das atribucións que me foron concedidas,
Artigo 1. Modificar o artigo 4 nos números 1 e 2, que quedan redactados como segue:
«Artigo 4. Financiamento
...
1. O importe global máximo para o financiamento desta convocatoria será de 3.000.000,00 euros con cargo á aplicación orzamentaria 10.A1.432B.770.0 do orzamento de gasto da Axencia Galega das Industrias Culturais. Este crédito global contará con financiamento de fondos finalistas do Estado para as anualidades 2023 e 2024, por un importe de 225.000,00 e 513.000,00 euros, respectivamente (código de proxecto 2022 00005), a través do convenio entre a Agadic e o ICAA. As anualidades 2024 e 2025 serán financiadas a través de fondos propios da Comunidade Autónoma de Galicia (código de proxecto 2010 0005).
2. Esta convocatoria ten carácter plurianual, polo que os créditos destinados a ela deben asignarse por anualidades e categorías. A distribución do financiamento por anualidades e fonte de financiamento reflíctese no cadro seguinte:
Para o caso de que non se perciban os fondos do Estado, as contías previstas con cargo a eles serán financiadas con fondos propios da Comunidade Autónoma destinados á Agadic.
No que atinxe aos créditos asignados a cada categoría, a súa distribución reflíctese no cadro seguinte:
Artigo 2. Modificar o artigo 20, números 6 e 7, que quedan redactados como segue:
«Artigo 20. Obrigas das persoas beneficiarias
...6. Nos títulos de crédito iniciais da produción deberá figurar en cartón único: coa subvención da Xunta de Galicia e do Instituto da Cinematografía e das Artes Audiovisuais, utilizando a imaxe gráfica corporativa que se descargará das páxinas oficiais de ambos os dous organismos. Así mesmo, en todos os materiais de promoción, distribución e publicidade da obra (carteis, músicas, portadas e outros materiais) farase constar que a produción foi subvencionada pola Xunta de Galicia e o Instituto da Cinematografía e das Artes Audiovisuais, utilizando igualmente as marcas principais. Cando se trate de series de ficción, animación ou documentais, a lenda e a marca figurarán no primeiro capítulo e nos créditos finais dos restantes.
7. Facer constar na súa publicidade, incluída a realizada a través de páxinas web, ou unha información que xeren en relación co proxecto subvencionado, o financiamento dos seus proxectos pola Xunta de Galicia e o Instituto da Cinematografía e das Artes Audiovisuais. Os custos correspondentes á dita publicidade serán por conta da persoa beneficiaria da subvención».
Disposición adicional única
Contra esta resolución, que esgota a vía administrativa, poderá interpoñerse recurso potestativo de reposición, ante o presidente do Consello Reitor, no prazo dun mes contado a partir do día seguinte ao da súa publicicación no Diario Oficial de Galicia, ou directamente recurso contencioso-administrativo, ante os xulgados do contencioso-administrativo de Santiago de Compostela, no prazo de dous meses, contados a parti do día seguinte ao da súa publicación no Diario Oficial de Galicia.
Disposición derradeira única
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de setembro de 2023